Samkvæmt upplýsingum frá Hermanni Karlssyni , aðalvarðstjóra hjá lögreglunni á Norðurlandi eystra , sem staddur er í aðgerðastöðinni á Akureyri , er fullur þungi í leitinni nú á meðan mestrar dagsbirtu nýtur . „ Veður er eiginlega óbreytt og það er ekki gott . Það er skafrenningur og ofankoma af og til sem hjálpar ekki , “ segir Hermann í samtali við mbl.is . Leitarsvæðið er helst fyrir neðan stífluna þar sem pilturinn féll í ána og eftir atvikum önnur svæði . „ Krapi og slíkt torveldar ofboðslega mikið leitina . “ Von er á aukamannskap sem kemur norður með flugvél danska hersins . Áætlað er að hún lendi á Akureyrarflugvelli nú síðdegis . Hún flytur einnig búnað en að sögn Hermanns er aðallega um að ræða búnað sem notaður verður til að koma aftur á rafmagni á Norðurlandi . „ Mannskapurinn tengist þessu verkefni í Sölvadal en búnaðurinn öðrum verkefnum , “ útskýrir Hermann .